laion/Wikipedia-Exotic huggingface dataset:
12 X 5

12 X 5 — ინგლისური როკ-ჯგუფ როლინგ სტოუნზის მეორე სტუდიური ალბომი, რომელიც გამოვიდა აშშ-ში, 1964 წლის ოქტომბერში. ინგლისში იგი გამოიცა სახელით The Rolling Stones No. 2. ყველა სიმღერის ავტორი — ჯეჰერი/რიჩარდსი, გარდა მითითებულისა. ალბომი სინგლები ინფორმაცია ჯგუფის ოფიციალურ საიტზე დაარქივებული 2011-08-29 საიტზე Wayback Machine. ↑ 1.0 1.1 1.2 The Rolling Stones – Awards. Allmusic. ციტირების თარიღი: 28 მაისი 2013.
შერწყმული წინადადება

შეწყმულია წინადადება, რომელშიც მოიპოვება ერთ წევრთან დაკავშირებული ორი ან ორზე მეტი ერთგვარი წევრი: რამდენიმე შემასმენელი ერთ ქვემდებარესთან, რამდენიმე ქვემდებარე ერთ შემასმენელთან, რამდენიმე ერთი შინაარსის დამატება, რამდენიმე განსაზღვრება და გარემოება. შერწყმული წინადადება შეიძლება იყოს ნარევი სახის. ასეთია მაგარლითად: შრომა და სიყვარული აძლევს შნოსა და ლაზათს ადამიანის სიცოცხლეს. აქ შემასმენელთან დაკავშირებულია ორი ქვემდებარე (შრომა და სიყვარული აძლევს) და ორი პირდაპირი დამატება (აძლევს შნოსა და ლაზათს).
რთული წინადადება

რთულია წინადადება თუ იგი შედგება ორი ან მეტი მარტივი თუ შეწყმული წინადადებისაგან. მაგალითად: გამოზაფხულდა, გათბა დღე, შემოგვეხიზნენ მერცხლები – ეს რთული წინადადება შედგება სამი მარტივი წინადადებისაგან. არსებობს ორი სახის რთული წინადადება: თანწყობილი და ქვეწყობილი თანწყობილი წინადადება შედგება სინტაქსურად თანასწორი წინადადებებისგან. ქვეწყობილი წინადადება შედგება სინტაქსურად არათანასწორი წინადადებებისგან, რომელთაგან ერთი მთავარია, მეორე – დამოკიდებული. რთული ქვეწყობილი წინადადების კომპონენტთა შეერთება შეიძლება საკავშირებელი სიტყვების მეშვეობითაც და უკავშიროდაც. კავშირიანი შეერთების დროს გამოიყენება: (1.) მაქვემდებარებელი კავშირები, (2.) მიმართებითი ნაცვალსახელები, (3.) მიმართებითი ზმნიზედები. ფუნქციის მიხედვით დამოკიდებულ წინადადებათა კლასიფიკაცია ხდება იმის გათვალისწინებით, თუ რა როლს ასრულებს ის მთავართან მიმართებით, ფუნქციურად მიემართება ის მთლიანად მთავარს (მთავრის მიმართ დამოკიდებული: პირობითი, შედეგობითი...) თუ მთავრის რომელიმე წევრს (ქვემდებარული, პირდაპირდამატებითი, ირიბდამატებითი, განსაზღვრებითი, ადგილის გარემოებითი
შემასმენელი

შემასმენელი — წინადადების ძირითადი წევრი, რომელიც გადმოსცემს ქვემდებარის მოქმედებას ან მდგომარეობას. ქართულ ენაში შემასმენელი გამოიხატება ზმნით ან ზმნისა და სახელის შეერთებით. შემასმენელი შესაძლოა იყოს მარტივი და შედგენილი. მარტივი შემასმენელია ზმნა, რომელსაც შესაძლოა ახლდეს ნაწილაკიც და მეშველი ზმნაც. შედგენილი შემასმენელი შეიცავს ზმნას და მასთან მიერთებულ სახელს. ქვემდებარე სახელზმნა ქართული საბჭოთა ენციკლოპედია, ტ. 10, თბ., 1986. — გვ. 708.
ქვემდებარე

ქვემდებარე — წინადადების მთავარი წევრი, რომელიც ზმნის სუბიექტურ პირთან არის შეწყობილი. მაგალითად: ირემმა მტერი ვერ შენიშნა – ამ წინადადებაში შენიშნა ორპირიანი ზმნაა, რომლის მესამე სუბიექტურ პირთან შეწყობილი სახელია ირემმა და იგი ქვემდებარეა. ქვემდებარე სახელით ან სახელზმნით გამდმოიცემა. მას აქვს სამი ბრუნვა: სახელობითი, მოთხრობითი და მიცემითი. კიზირია, ა., ქართული საბჭოთა ენციკლოპედია, ტ. 10, თბ., 1986. — გვ. 512. კიზირია, ა. „მარტივი წინადადების შედგენილობა ქართველურ ენებში“, თბილისი, 1982 კვაჭაძე, ლ. „თანამედროვე ქართული ენის სინტაქსი“, თბილისი, 1977 ჩიქობავა, ა., „მარტივი წინადადების პრობლემა ქართულში“, თბილისი, 1962
ადგილის გარემოება

ადგილის გარემოება აღნიშნავს მოქმედების ადგილს. მოგვიგებს კითხვებზე: სად? საითკენ? საიდან? სადამდე? ადგილის გარემოება გადმოიცემა ადგილის ზნმიზედითა და სახელის უთანდებულო და თანდებულიანი ფორმებით. სახელი ადგილის გარემოების გადმოსაცემად შეიძლება იდგეს ოთხ ბრუნვაში: მიცემითში, ნათესაობითში, მოქმედებითსა და ვითრებითში. ნათესაობისთის ფორიმა მუდამ თანდებულიანია, სხვა ფორმებში უთანდებულო ფორმებიც გვხვდება.
დროის გარემოება

დროის გარემოება აღნიშნავს თუ როდის ხდება მოქმედება. იგი მოგვიგებს კითხვებზე: როდის? რამდენ ხანს? რა დროიდან? როდემდე? რა დრომდე? დროის გარემოება გადმოიცემა დროის ზმნიზედით, სახელითა და სახელზმნით (საწყისით). ამ წევრის გადმოსაცემად გამოყენებულია ოთხი ბრუნვა: მიცემითი, ნათესაობითი, მოქმედებითი და ვითარებითი. ამათგან ნათესაობითი თანდებულიანია, ხოლო დანარჩენ ბრუნვათა ფორმები უთანდებულოც შეიძლება იყოს და თანდებულიანიც. ბრუნვის ფორმა ძირითდად ზმნიზედებშია გადასული.
ვითარების გარემოება

ვითარების გარემოება აღნიშნავს თუ როგორ ხდება მოქმედება. მოგვიგებს კითხვებზე: როგორ? რამდენად? რამდენჯერ? მერამდენეჯერ? ვითარების გარემოება ახლა არა მარტო ზმნას (პირიანსა და უპიროს), არამედ ზედსართავ სახელსა და ზმნიზედასაც. მაგ: ძალიან კარგი, ოდნავ წითელი, მეტად შორს, უფრო მაღლა. ვითარების გარემოება გადმოიცემა ზმნიზედით, სახელითა და სახელზმნით. ბრუნვის ფორმათაგან ვითარების გარემოების გადმოსაცემად გამოყენებულია სახელობითი, მიცემითი, ნათესაობითი, მოქმედებითი და ვითარებითი. ასე, მაგალითად, ვითარების გარემოება ვით თანდებულიანი სახელობით-მიცემითსა და ებრ თანდებულიანი ნათესაობითის ფორმები, ხოლო მოქმედებითი და ვითარებითი უთანდებულოა. იშვიათად ვითარების გარემოებაა ზე თანდებულიანი მიცემითის ფორმაც ზმნიზედის მნიშვნელობით. ებრ თანდებული სახელიშ ფუძესაც დაერთვის.
მიზეზის გარემოება

მიზეზის გარემოება გამოხატავს მოქმედების გამომწვევ მიზეზს. იგი ახლავს ზმნა-შემასმენელს ან სახელზმნით გასმოცემულ წინადადების წევრს და მოგვიგებს კითხვებზე: რატომ? რის გამო? რა მიზეზით? მიზეზის გარემოება გადმოიცემა მიზეზის ზმნიზედით და სახელით, რომელიც ნათესაობითში დგას ან მოქმედებითში. ნათესაობითის ფორმას დაერთვის გამო ან გან თანდებული, ზოგჯერ წყალობით, გამოისობით, მეოხებით. მოქმედებითის ფორმა უთანდებულოა. მიზეზის გარემოების გადმოსაცემად ხშირად თვის თანდებულიანი ნათესაობითიც გვხვდება. გან ნათესაობითით ხშირად უბრალო დამატება გადმოიცემა. ასეთი ფორმა მიზეზის გარემოებაა მაშინ, როდესაც იმავე შინაარსის გადმოსაცემად გან თნდებულს შიძლება შევუნაცვლოთ გამო თანდებული. სხვა შემთხვევაში უბრალო დამატებაა.
მიზნის გარემოება

მიზნის გარემოება გამოხატავს მოქმედები მიზანს. მოგვიგებს კითხვებზე: რისთვის? რა მიზნით?. იგი ახლავს ზმნა–შემასმენელს ან სახელზმნით გადმოცემულ წევრს. მიზნის გარემოების გადმოსაცემადგამოყენებულია ორი ბრუნვა: ნათესაობითი და ვითარებითი. არსებითი სახელისა და ნათესაობითის ფორმის ფორმას მიზნის გარემოების გადმოსაცემად დაერთვის თვის თანდებული, იშვიათად — გულისთვის. მიზნის გარემოება უფრო ხშირად გადმოიცემა მომავალი დროის მიმღეობის ვითარებითში დასმითა და სა–ო თავსართ-ბოლოსართით ნაწარმოები სახელის იმავე ვითარებითი ბრუნვის ფორმით.
თეთრი ბუ

თეთრი ბუ (Bubo scandiacus, სინონიმები Bubo scandiaca, Nyctea scandiaca) — ფრინველი ნამდვილ ბუსებრთა ოჯახისა. გავრცელებულია ჩრდილოეთ ამერიკის, ევროპისა და აზიის ტუნდრის ზონაში და ჩრდილოეთ ყინულოვანი ოკეანის ზოგიერთ კუნძულზე. მომთაბარეა, ზამთარში ველების ზონამდე ინაცვლებს. თეთრ ბუმბულზე მეტ-ნაკლებად შესამჩნევი მურა ლაქები აქვს. მისი სხეულის სიგრძეა 55-65 სმ, ფრთების შლილი — 150-160 სმ, წონა — 1,5-2,5 კგ. კვერცხებს (3-11) დებს მაისის შუა ან ბოლო რიცხვებში ხავსით ამოფენილ ორმოში. კრუხობს ერთ თვემდე. იკვებება ლემინგებით და მათ რაოდენობაზეა დამოკიდებული თეთრი ბუს გამრავლების ინტენსივობაც. ქართული საბჭოთა ენციკლოპედია, ტ. 4, თბ., 1979. — გვ. 638.
თეთრი გნოლი

თეთრი გნოლი (ლათ. Lagopus lagopus), ფრინველი ქათმისნაირთა რიგის როჭოსებრთა ოჯახისა. მისი სხეულის სიგრძეა 35-38 სმ, წონა 400-870 გ-მდე. ზამთარში თეთრია, ზაფხულში - მოყვითალო ან ჟანგისფერ-მურა. გავრცელებულია ევროპაში, აზიის და ჩრდილოეთ ამერიკის ჩრდილოეთ ნაწილში. ცნობილია 14 ქვესახეობა. ზამთარში მომთაბარეობს გუნდებად. მონოგამია. მაისის ბოლოს და ივნისში დებს 6-12 კვერცხს. ინკუბაცია 20 დღემდე გრძელდება. იკვებება მცენარეული საკვებით (კენკრა, ფოთლები, კვირტები, ყლორტები). თეთრი გნოლის სეზონური მიგრაციები იწვევენ სონღულისა და თეთრი ბუს მიგრაციებსაც, რადგან მათ საკვებს შეადგენენ. ძვირფასი სარეწაო ობიექტია. ჟორდანია რ., ქართული საბჭოთა ენციკლოპედია, ტ. 4, თბ., 1979. — გვ. 638.
Take That: For The Record

Take That: For The Record — დოკუმენტური ფილმი ჯგუფ Take That-ის შესახებ. იგი გამოვიდა 2006 წელს. ფილმის პრემიერა გაიმართა 2005 წელს, ჯგუფის დაშლიდან 10 წლის თავზე. ↑ Did You See?: Take That - For The Record (ITV1) - Film and tv - Entertainment - Manchester Evening News. დაარქივებულია ორიგინალიდან — 2007-04-16. ციტირების თარიღი: 2013-08-01.
Take That: The Ultimate Tour

Take That: The Ultimate Tour — ჯგუფ Take That-ის კონცერტის ჩანაწერი, გამოცემული 2006 წელს. DVD დისკში შეტანილია მანჩესტერში, 2006 წლის 17 ივნისს, ტურნეს Ultimate Tour 2006 ფარგლებში ჩატარებული კონცერტი. DVD გამოიცა 2006 წლის ნოემბერში (ინგლისი) და იმავე წლის დეკემბერში (სხვა ქვეყნებში). 23 ოქტომბერს ასევე გამოიცა დამატებითი კომპაქტ დისკი ჯგუფის წინა 7 ჰიტ-სინგლით, ჩაწერილი ცოცხლად. DVD დისკში არ არის შეტანილი სიმღერა Sure, რომელიც ტურის ყოველ კონცერტზე ჟღერდა, როგორც მიქსი Gorillaz-ის ჰიტთან „Dirty Harry“. თუმცა, DVD დისკის მენიუში ჟღერს ამ ვერსიის რამდენიმე წამი. ფილმი ასევე გამოიცა HD DVD ფორმატში, 2007 წლის 5 ნოემბერს. DVD Once You've Tasted Love Pray Today I Lost You Why Can't I Wake Up With You It Only Takes A Minute Babe Everything Changes A Million Love Songs The Beatles-ის სიმღერები: I Want To Hold Your Hand / A Hard Day's Night / She Loves You / I Feel Fine / Get Back / Hey Jude How Deep Is Your Love Love Ain't Here Anymore Apache 2006 Relight My Fire Let It Rain Back For Good Could It Be Magic Never Forget დამატებითი აუდიო დისკი, ჩაწერილია MEN Arena-ზე Pray (საკონცერტო) Babe (საკონცერტო) Everything Changes (საკონცერტო) A Million Love Songs (საკონცერტო) Back For Good (საკონცერტო) Could It Be Magic (საკონცერტო) Never Forget (საკონცერტო) ↑ BBC - Manchester - Entertainment - Take That – The Ultimate Tour (Polydor) ↑ Amazon.com: Ultimate Tour: Take That: Movies & TV ↑ Amazon.co.uk: Take That - The Ultimate Tour (Limited Edition) [2006]: Take That, Dick Carruthersa: DVD ↑ Amazon.co.uk: Take That - The Ultimate Tour [HD DVD]: Dick Carruthers: DVD ↑ Take That The Ultimate Tour UK DIGITAL VERSATILE DISC (378030) ↑ Take That Ultimate Tour 2006 - Review - Never Forget
The Platinum Collection (Take That-ის ალბომი)

The Platinum Collection — ჯგუფ Take That-ის სიმღერების კომპილაციური ალბომი, გამოცემული 2006 წლის 27 ნოემბერს, ალბომის Beautiful World გამოსვლის შემდეგ. მიუხედავად ამისა, აქცენტი კრებულში გაკეთებულია ჯგუფის პირველ სამ სტუდიურ ალბომსა და იშვიათ სიმღერებზე. კრებული შედგება სამი დისკისგან. დისკი 1 – Take That & Party დისკი 2 – Everything Changes დისკი 3 – Nobody Else ↑ http://www.allmusic.com/album/platinum-collection-mw0001426162 ↑ British album certifications – Take That – The Platinum Collection. ბრიტანეთის ფონოგრამების მწარმოებლების ასოციაცია. შეიყვანეთ The Platinum Collection ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go
იონავა

იონავა (ლიეტ. Jonava, ბელარ. Янава, პოლ. Janowo, რუს. Яново) — ქალაქი ლიეტუვაში, მდებარეობს კაუნასის მაზრაში, არის იონავას რაიონის ადმინისტრაციული ცენტრი. მდებარეობს მდინარე ნერისის მარჯვენა სანაპიროზე, ვილნიუსიდან 106 კილომეტრზე ჩრდილო-დასავლეთით, ხოლო კაუნასიდან ჩრდილო-აღმოსავლეთით 32 კილომეტრზე. ოფიციალური საიტი დაარქივებული 2020-09-15 საიტზე Wayback Machine. არაოფიციალური საიტი
თეთრი მეჭვავიასებრნი

თეთრი მეჭვავიასებრნი (ლათ. Chionidae, ადრე Chionididae) — ფრინველების ოჯახი მეჭვავიასნაირთა რიგისა. მათი სხეულის სიგრძე 36-46 სმ აღწევს, ფერად თეთრები არიან. ბუდობენ ზღვის სანაპირო კლდეების ნაპრალებში. დებენ 2-3 ღია ყავისფერ, ფხაჭებიან კვერცხს. იკვებებიან უხერხემლოებით (მოლუსკებით, კიბოსნაირებით), ლეშით, ანადგურებენ პინგვისებისა და ქარიშხალების ბუდეებს. ცნობილი თეთრი მეჭვავიასებრთა 2 სახეობა: ყვითელნისკარტიანი (Chionis alba) და შავნისკარტიანი (Chionis minor). პირველი გავრცელებულის ცეცხლოვან მიწასა და ფოლკლენდის კუნძულზე, მეორე — კერგელენის, პრინს-ედუარდის, მარიონისა და სხვა კუნძულებზე. ქართული საბჭოთა ენციკლოპედია, ტ. 4, თბ., 1979. — გვ. 639.
ნემანი

ნემანი (ლიეტ. Nemunas, ბელარ. Нёман, გერმ. Memel, პოლ. Niemen) — მდინარე ბელარუსში, ლიეტუვაში და რუსეთის კალინინგრადის ოლქში. ქვემო დინებაში წარმოადგენს სასაზღვრო ზოლს რუსეთსა და ლიეტუვას შორის. მდინარე სათავეს იღებს მინსკის მაღლობის სამხრეთით, ზემო დინებაში მიედინება ნემანის დაბლობზე, ხოლო ქვემოთში კი გადადის შუა ლიეტუვის დაბლობში და ერთვის ბალტიის ზღვის კურშის ყურეს. წყლის საშუალო ხარჯია 678 მ3/წმ. წყალდიდობა იცის მარტიდან მაისის ჩათვლით. იყინება დეკემბერში, ყინულძვრაა მარტში, ზოგჯერ თებერვალში ან აპრილში. მდინარე ნემანს 180-მდე შენაკადი აქვს, რომელთაგან უმთავრესია: მარჯვენა შენაკადები - სვისლოჩი, მერკისი, ნერისი, ნევეჟისი, დუბისა, იურა და მარცხენა შენაკადები: შეშუპე, უშა, ლოშა. შეგიძლიათ იხილოთ მედიაფაილები თემაზე „ნემანი“ ვიკისაწყობში. მდინარე ნემანი დაარქივებული 2007-03-17 საიტზე Wayback Machine.
10cc

10cc — ინგლისური არტ-როკ ჯგუფი, რომელმაც კომერციულ წარმატებას მიაღწია 1970-იან წლებში. ორიგინალურ შემადგენლობაში შედიოდა ოთხი წევრი - გრემ გულდმენი, ერიკ სტიუარტი, კევინ გოდლი და სტიუარტ კრიმი - მათ დაწერეს სიმღერების დიდი ნაწილი, სანამ სახელად 1972 წელს აიღეს 10cc. ამჟამად ჯგუფი აღდგენილია გულდმენის მიერ, როგორც საკონცერტო კოლექტივი, თუმცა გულდმენი ჯგუფის პირველი შემადგენლობიდან დარჩენილი ერთადერთი წევრია. მთავარი სტატია: 10cc-ს დისკოგრაფია. 10cc (1973) Sheet Music (1974) The Original Soundtrack (1975) How Dare You! (1976) Deceptive Bends (1977) Bloody Tourists (1978) Look Hear? (1980) Ten Out of 10 (1981) Windows in the Jungle (1983) ...Meanwhile (1992) Mirror Mirror (1995) ჯგუფის ფანების ოფიციალური საიტი დაარქივებული 2016-10-11 საიტზე Wayback Machine. 10cc - ამჟამინდელი შემადგენლობის საიტი ერიკ სტიუარტის გვერდი დაარქივებული 2001-02-22 საიტზე Wayback Machine. გოდლი/გოლდმენი დაარქივებული 2008-02-12 საიტზე Wayback Machine. ჯონათან კინგი დაარქივებული 2016-02-21 საიტზე Wayback Machine.
ურბნისის სიონი

ურბნისის სიონი — სამნავიანი ბაზილიკა ქარელის მუნიციპალიტეტის სოფელ ურბნისში. სტილისტური ნიშნებით და აგრეთვე ჩრდილოეთ ფასადის ასომთავრული წარწერის პალეოგრაფიული შესწავლის საფუძველზე თარიღდება V-VI საუკუნეების მიჯნით. აღნიშნულ წარწერაში მოხსენიებულია ტაძრის ქტიტორები ვინმე კონსტანტი და მამა მიქელი. დანარჩენ სამ სხვადასხვა დროის წარწერაში ეკლესიის აღდგენაზეა ლაპარაკი. ურბნისის სიონი სამნავიანი ბაზილიკაა (32,1X22,4 მეტრი), მისი გეგმა, სივრცითი გადაწყვეტა და გარე მასები ბაზილიკისათვის დამახასიატებელ მკაფიო ნიშნებს ატარებს. ეკლესიის ინტერიერში და ფასადებში ნათლად იკითხება პირვანდელი (VI-VII სს. მიჯნა) და შემდგომი (IX ს-ის II ნახევრის და 1668 წლის) შეკეთება-აღდგენის სამშენებლო ფენები. ადრინდელი ფენები ამოყვანილია კარგად გათლილი ქვიშაქვის კვადრებით. მომდევნო პერიოდში აღსადგენად სხვადასხვა ფორმის ქვებია გამოყენებული, წყობა ირეგულარულია. ტაძარში სამი შესასვლელია:სამხრეთიდან, დასავლეთიდან და ჩრდილოეთიდან. ეკლესიის ინტერიერში ნავები ერთმანეთისაგან გამოყოფილია ოთხი, გეგმით ჯვრისებრი ბოძით. ბოძები და მათზე დაყრდნობილი ნახევარწრიული აგურის საბჯენი თაღები შუა ნავის სივრცეს ხუთ, თითქმის ტოლ მონაკვეთად ყოფს. ნავი გადახურულია აგურის ნახევარწრიული კამარით. ტაძრის აღმოსავლეთ ფასადზე აგურით გამოყვანილია ჯვარი. ასეთივე ჯვარია დასავლეთის ფასადზე. ჩრდილოეთ ფასადის დასავლეთ მონაკვეთში, სარკმლის ქვეშ ქვაა ჯვრის გამოსახულებით, კიდევ ქვემოთ კი ცხენის გამოსახულებაა. ეკლესიას აგურის კბილანა ლავგარდანი აქვს. სახურავი კრამიტისაა. ურბნისის სიონი ადრინდელი ფეოდალური ხანის საქართველოს დიდი ბაზილიკების ჯგუფს მიეკუთვნება (ანალოგები- კაწარეთის სამება, ხირსა). ურბნისის ტაძრის სამხრეთ ფასადის წარწერა ჯაბა ლაბაძის ფოტო ურბნისის სიონის კარიბჭის წარწერა ჯაბა ლაბაძის ფოტო ქართული საბჭოთა ენციკლოპედია, ტ. 10, თბ., 1986. — გვ. 171. ↑ საქართველოს პრეზიდენტის ბრძანებულება № 665, 2006 წლის 7 ნოემბერი, ქ. თბილისი, კულტურის ზოგიერთი უძრავი ძეგლისათვის ეროვნული მნიშვნელობის კატეგორიის მინიჭების შესახებ
იონა მეუნარგია

იონა მეუნარგია (დ. 26 ნოემბერი, 1852, ცაიში — გ. 1919 , იქვე) — ქართველი მწერალი, კრიტიკოსი, პუბლიცისტი. იონა მეუნარგიას წინაპრების შესახებ ცნობები ისტორიულ ქრონიკებში XVIII საუკუნიდან ჩნდება. ისინი ცაიშის საკათედრო ტაძრის მსახურები იყვნენ. მწერლის პაპა, პეპუ მეუნარგია XIX საუკუნის პირველი ნახევრის სახელგანთქმული ოქრომჭედელი იყო. იონა მეუნარგია დაიბადა 1852 წლის 26 ნოემბერს ზუგდიდის რაიონის სოფელ ცაიშში, დეკანოზ მიხეილ მეუნარგიასა და სუსანა გაწერელიას ოჯახში. მან დაწყებითი განათლება მიიღო მარტვილის სამრევლო სკოლაში, შემდეგ დაასრულა ქუთაისის სასულიერო სასწავლებელი და სწავლა განაგრძო თბილისის სასულიერო სემინარიაში. 1874 წელს, როგორს პოლიტიკურად არაკეთილსაიმედო გარიცხეს სემინარიიდან. იმავე წელს ი. მეუნარგიამ სწავლის გასაგრძლებლად ევროპას მიაშურა. იგი ორი წლის განმავლობაში ჟენევის უნივერსიტეტის სტუდენტი იყო. 1877 წელს იგი ცოდნის გასაღრმავებლად პარიზში გადავიდა, სადაც დიდი გულისყურით ეცნობოდა საფრანგეთის ლიტერატურას, ხელოვნებას, პარიზის კულტურული და შემოქმედებითი ცხოვრების მდინარებას. იქვე ჰქონდა შეხვედრა ფრანგული მწერლობის ცოცხალ კლასიკოსთან – ვიქტორ ჰიუგოსთან. 1878 წლის მიწურულს იონა მეუნარგია სამშობლოში დაბრუნდა და როგორც იტყვიან, მთელი არსებით ჩაება საზოგადოებრივი და ლიტერატურული ცხოვრების საერთო ფერხულში. იგი დაუღალავად თანამშრომლობდა ქართულ და რუსულ ჟურნალ–გაზეთებში. ენერგიულად იღვწოდა ქართველთა შორის წერა–კითხვის გამავრცელებელ საზოგადოებაში. იონა მეუნარგია – ერისა და პიროვნების თავისუფლებისათვის დაუცხრომელი მებრძოლი თავადაც თვისუფალი ადამიანის ცოცხალ მაგალითად რჩებოდა, ის არასოდეს ჩამჯდარა ხელმწიფის ნავში, რათა ხელშეკრული არ ყოფილიყო საზოგადოერბრივ საქმიანობაში. იგი ყოველთვის არჩევით თანამდებობებზე მუშაობდა. 1891–1894 და 1907–1913 წლებში იონა არჩეულ იქნა ფოთის ქალაქის თავის მოადგილედ. 1898–1907 წლებში მომრიგებელ შუამავლად მოღვაწეობდა ზუგდიდის, სენაკისა და ლეჩხუმის მაზრებში. 1919 წელს საქართველოს დამფუძნებელი კრების არჩევნებში კენჭს იყრიდა ეროვნულ-დემოკრატიული პარტიის სიით, იყო სიის 39-ე ნომერი, თუმცა ვერ გახდა დამფუძნებელი კრების წევრი. ხანმოკლე ავადმყოფობის შემდეგ, 1919 წლის 15 მაისს გარდაიცვალა 66 წლის ასაკში. დაკრძლეს ცაიშის ეკლესიის ეზოში, წინაპართა გვერდით საგვარეულო საძვალეში. იონა მეუნარგიას "ცხოვრება და პოეზია ნიკოლოზ ბარათაშვილისა" დაარქივებული 2011-06-23 საიტზე Wayback Machine. იონა მეუნარგია, ცხოვრება, შემოქმედება ↑ ჯანელიძე ო., „ნარკვევები საქართველოს ეროვნულ-დემოკრატიული პარტიის ისტორიიდან“, თბილისი: „მეცნიერებება“, 2002. — გვ. 328, ISBN 99928-962-0-5.
ვიაჩესლავ განელინი

ვიაჩესლავ განელინი (დ. 17 დეკემბერი 1944, მოსკოვი) — ებრაული წარმოშობის საბჭოთა კომპოზიტორი, ჯაზ-მუსიკოსი. მშობლებთან ერთად მოსკოვიდან ვილსიუსში გადავიდა 1951 წელს. 1960-იან წლებში ვილნიუსის კაფე "ნერინგაში" ჯაზს უკრავდა. დაამთავრა ვილნიუსის სახელმწიფო კონსერვატორია. 1968—1984 ვილნიუსში რუსული დრამატული თეატრის მუსიკალური ნაწილის ხელმძღვანელია. 1987 წელს გადავიდა ისრაელში. იერუსალიმის მუსიკის აკადემიაში კომპოზიციას, კინომუსიკას და ფორტეპიანოზე დაკვრას ასწავლის. 1988 წლიდან ისრაელის კომპოზიტორთა კავშირის წევრია. აქტიურად მონაწილეობს ჯაზურ ფერსტივალებში. ხუთ ფილმს ვიაჩესლავ განელინის მუსიკით ვენეციის, სტოკჰოლმის, ბარსელონისა და ვაშინგტონის კინოფესტივალებზე პრემიები აქვს მიღებული. 1976 — Con Anima (მელოდია) 1979 — Catalogue: Live in East Germany (Leo) 1980 — Concerto Grosso (მელოდია) 1981 — Con Fuoco (Leo) 1981 — Baltic Triangle (Leo) 1982 — Poi Segue (მელოდია) 1982 — Non Troppo (მელოდია) 1982 — Ancora da Capo (მელოდია) 1983 — New Wine (Leo) 1983 — Vide.1981 (Leo) 1984 — Strictly For Our Friends (Leo) 1984 — Semplice (მელოდია) 1985 — Con Affetto (მელოდია) 1986 — Traango.. In Nickelsdort (Leo) 1988 — Poco A Poco (Leo) 1989 — Inverso 1989 — Jerusalem February Cantible (Leo) 1989 — Opuses (Leo) 1990 — Non Troppo (Leo) 1992 — San Francisco Hoidays 1993 — Encores (Leo) 1995 — Old Bottles (Leo) 1995 — Trio Alliance (Leo) 2000 — On Stage Backstage (Leo) 2003 — 15 Year Reunion (Leo) 2003 — Birds of Passage (Leo) 2004 — Eight Reflections of the Past Century (Auris Media) 2005 — Live in Germany (Auris Media) 2006 — Priority: Live at the Lithuanian National Philharmony Vilnius (Nemu) 2006 — Falling into Place (Auris Media) 2007 — Ne Slyshno (Auris Media)
ბალის დვარიონასი

ბალის დვარიონასი (ლიტვ Balys Dvarionas; 6 ივნისი 1904, ლიბავა, ლატვია — 23 აგვისტო, 1972, ვილნიუსი) — ლიტველი კომპოზიტორი, დირიჟორი, პიანისტი, მუსიკის მასწავლებელი, სსრკ სახალხო არტისტი (1954). დაიბადა ორღანისტ დომინიკას დვარიანოსის მრავალშვილიან (11 შვილიდან 7 მუსიკოსი გახდა) ოჯახში. მუსიკის პირველი მასწავლებელი მამამისი იყო, შემდგომ ლატვიელი კომპოზიტორი ალფრედ კალნიშნა ამეცადინებდა. 1924 წელს ლაიპციგის კონსერვატორიაში დაამთავრა რობერტ ტაიხმიულერის ფორტეპიანოს კლასი; 1939 წელს დირიჟორის კლასი (ექსტერნად). 1925-1926 წლებში ვირტუოზ პიანისტ ეგონ პეტრისთან იხვეწებოდა ბერლინში. 1926 წლიდან ფორტეპიანოს პედაგოგი კაუნასის მუსიკალურ სასწავლებელში. 1933 წლიდან კაუნასის კონსერვატორიაში. 1935—1938 წწ კაუნასში ლიტვის რადიოს სიმფონიური ორკესტრის დირიჟორი. 1940 წელს ვილნიუსში სიმფონიური ორკესტრი ჩამოაყალიბა. 1949 წლიდან ლიტვის სსრ-ის სახელმწიფო კონსერვატორიის პედაგოგი; 1940—1941 და1958—1961 წლებში ლიტვის ფილარმონიისა და ყველა რესპუბლიკური სასიმღერო ზეიმების დირიჟორი. დაჯილდოებულია ლენინის ორდენითა (1964) და სხვა ორდენებითა და მედლებით. დაკრძალულია პალანგაში. ვილნიუსში რეგულარულად ტარდება ბალის დვარიონასის სახელობის ახალგაზრდა პიანისტთა და მევიოლინეთა საერთაშორისო კონკურსი. არსებობს მისივე სახელობის მუსიკალური ათწლედი. შექმნა სხვადასხვა ჟანრის ნაწარმოებები: ბალეტი «მაჭანკლობა» (ლიბრეტო ლუდას გირა; 1931, დადგმა 1933, კაუნასი), ოპერა «დალია» (ლიბრეტო იონას მაცკონისისთვის ბალის სრუოგის დრამის მიხედვით; 1958, დადგმა1959, ვილნიუსი), სიმფონია (1947), სავიოლინო კონცერტი ორკსეტრითურთ (1948; სტალინური პრემია, 1949), 2 კონცერტი ფორტეპიანოსათვის (1960, 1962), კონცერტი ვალთორნისთვის (1963), 2 უვერტჲურა(1946, 1967), ინსტრუმენტული პიესები, გუნდები, მათ შორის «სიმღერის ზეიმი» (1965), რომანსები, ხალხური სიმღერების დამუშავება, მუსიკა სათეატროდ, 6 სპექტაკლისთვის, მუსიკა 6 კინოფილმისთვის, მათ შორის «საბჭოთა ლატვია» (სტალინური პრემია, 1952), ლიტვის სსრ ჰიმნი (თანაავტორი იონას შვიადასი, სიტყვები ანტანას ვენცლოვის, 1950). ნაწარმოებთა დიდი ნაწილი რომანტიკული სტილისაა და ხალხური მუსიკიდან აღებულ ციტატებზეა დამყარებული. Юозас Гаудримас. Балис Дварионас. Москва, 1960. Juozas Gaudrimas. Balys Dvarionas. Vilnius, 1960 Balys Dvarionas. Kūrybos apžvalga, straipsniai ir laiškai, amžininkų atsiminimai. Parengė Juozas Gaudrimas. Vilnius: Vaga, 1982. Balys Dvarionas
თვალშავი

თვალშავი, ჩვეულებრივი თვალშავი ან ძელქორი (ლათ. Falco vespertinus) — მტაცებელი ფრინველი შავარდნისნაირთა რიგისა. სხეულის სიგრძე 30 სმ აღწევს. მამალი ლეგა-შავია, წითელფეხებიანი; დედალს წითური მუცელი და ლეგა ზურგი აქვს, განივი მუქი ზოლებით. თვალშავი გავრცელებულია ევროპასა და აზიაში, ციმბირში მდინარე ლენამდე, ზამთრობს სამხრეთ აფრიკაში. საქართველოში გვხვდება მიმოფრენისას, გაზაფხულზე (აპრილში) და შემოდგომაზე (აგვისტო-სექტემბერში). ბუდობს ხეებზე სხვა ფრინველების ბუდეში. იკვებება მწერებითა და წვრილი მღრღნელებით, რითაც დიდი სარგებლობა მოაქვს. უწინ თვალშავი ეწოდებოდა ფრინველთა გვარს, რომელშიც ორი სახეობა იყო გაერთიანებული: თვალშავი (ლათ. Erythropus vespertinus) და ამურის თვალშავი (ლათ. Erythropus amurensis), რომელიც გავრცელებულია სამხრეთ-აღმოსავლეთ ციმბირსა და შორეულ აღმოსავლეთში. ქართული საბჭოთა ენციკლოპედია, ტ. 4, თბ., 1979. — გვ. 672. ↑ ქართული საბჭოთა ენციკლოპედია, ტ. 11, თბ., 1987. — გვ. 267. ↑ თვალშავი (TSN 175656). ინტეგრაციული ტაქსონომიის საინფორმაციო სისტემა.
ვიტაუტას კლოვა

ვიტაუტას კლოვა (ლიეტ. Vytautas Klova; დ. 31 იანვარი, 1926, ტირკშლიაი — გ. 10 დეკემბერი, 2009, ვილნიუსი) — ლიტველი საბჭოთა კომპოზიტორი, ლიტვის სსრ ხელოვნების დამსახურებული მოღვაწე (1959). 1951 წელს დაამთავრა ლიტვის კონსერვატორიის იუ. დროუდისა და ა. რაჩიუნასის კომპოზიციის კლასი. ვიტაუტას კლოვა ავტორია ოპერული, სიმფონიური, კამერული და ვოკალური ნაწარმოებებისა, 1966 წელს დაწერა სახელმძღვანელო „პოლიფონია“. 1948 წლიდან ეწევა პედაგოგიურ მოღვაწეობას. „პილენაი“ (1956 წელს დაიდგა ლიტვის ოპერისა და ბალეტის ეროვნული თეატრის სცენაზე, 1957 წელს მიენიჭა ლიტვის სსრ სახელმწიფო პრემია) „ვაივა“ (1958 წელს დაიდგა ლიტვის ოპერისა და ბალეტის თეატრის სცენაზე) „ქალიშვილი“ (1960 წელს დაიდგა ლიტვის ოპერისა და ბალეტის თეატრის სცენაზე, 1960 წელს მიენიჭა ლიტვის სსრ სახელმწიფო პრემია) „ორი ხმალი“ (1966) „ამერიკული ტრაგედია“ (1969 წელს დაიდგა ლატვიის ოპერისა და ბალეტის თეატრის სცენაზე) სიმფონიური პოემა „იურატე და კასტიტისი“ (1954) სუიტა „ვილნიუსის სურათები“ (1962) ვიტაუტას კლოვა — სტატია დიდი საბჭოთა ენციკლოპედიიდან (რუსული)
ანა ტატიშვილი

ანა ტატიშვილი (დ. 3 თებერვალი, 1990, თბილისი, საქართველოს სსრ, სსრკ) — ქართველი პროფესიონალი ჩოგბურთელი, რომელიც 2014 წლის აპრილიდან გამოდის ამერიკის შეერთებული შტატების სახელით. მსოფლიოს ყოფილი 50-ე ჩოგანი და საქართველოს ფედერაციის თასის ნაკრების ყოფილი წევრი. (დ) – დახურული კორტი ანა ტატიშვილი Twitter-ზე ტატიშვილი WTA-ს ოფიციალურ საიტზე ტატიშვილი ITF-ის ოფიციალურ საიტზე დაარქივებული 2013-09-22 საიტზე Wayback Machine. ტატიშვილი ფედერაციის თასის ოფიციალურ საიტზე დაარქივებული 2016-09-16 საიტზე Wayback Machine. ↑ „Rankings WTA Tennis“. wtatennis.com. ციტირების თარიღი: 5 მარტი, 2018. შეამოწმეთ თარიღის პარამეტრი |accessdate=-ში (დახმარება) ↑ „ანა ტატიშვილი: “ხშირ შემთხვევაში, საქართველოს სპორტული ხელმძღვანელობისგან დამცირებას ვგრძნობდი”“. worldsport.ge. ციტირების თარიღი: 18 მარტი 2018.